《哀词二章 其二》
宋代·唐庚

文章泮水动英游，玉殿腾名十四秋。莲幕未平台省志，薤歌潜引古原愁。

青云气义千金薄，绿绶恩纶一命休。科第不穷馀训在，凤毛森秀绍箕裘。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。